《送江巨源奉议》
宋代·吕陶

吴会儒林胜，坤维使节雄。人谁攀景躅，物自得清风。

缫玉尘埃外，冰壶恺悌中。教源资浚遵，治具费磨砻。

举向权衡见，难相畛域穷。章传青琐闼，梦彻紫真宫。

自昔文章手，能成造化功。夷途方阔步，公论况佥同。

昼永朝绅接，天高奏牍通。平生先远业，有以助尧聪。

作者简介：（1027—1103）成都人，字元钧，号净德。仁宗皇祐间进士。神宗熙宁三年举制科，对策枚数王安石新法之过，出通判蜀州。哲宗元祐初，擢殿中侍御史，首上邪正之辨，劾新党蔡确、韩缜、张璪、章惇等。累迁中书舍人，进给事中。哲宗亲政，知陈州。坐元祐党夺职，责衡州居住。徽宗立，复集贤殿修撰、知梓州，致仕。有《净德集》。